BOORDINAUHAT TYÖOHJE
Tarkista, että kaikissa  rullissa on  sama  sarja/painosnumero (taltioi etiketit kunnes työ on valmis 
mahdollisia lisätilauksia ja reklamaatiotilanteita varten) ja oikea värisävy  ja että boordeissa  ei  ole 
silmin havaittavia virheitä. Silmin havaittavista väri- ym. virheistä ei voi reklamoida kiinnityksen jälkeen. 
Huolehdi , että  kiinnitettävä pinta on siisti, pölytön ja  boordin kiinnitykseen sopiva.  

Vältä vetoa ja sulje mahd. ilmastointilaitteet boordin kiinnityksen ja sen kuivumisen ajaksi.  

Tee korkeusmerkinnät kohtaan, johon haluat boordin kiinnittää, varmistaaksesi, 

että saat kiinnitettyä nauhan mahdollisimman suoraan alustalleen. Boordin  voi kiinnittää pätkissä tai  pitkänä ilman katkomista.  Levitä boordiliimaa boordin takapinnalle ja taita boordi ns. haitarille, jolloin sen kiinnittäminen on tarkempaa, helpompaa ja siistimpää. Asenna boordi haluamallesi paikalle kevyesti lastaa tai harjaa apunasi käyttäen sekä muista pyyhkiä/puhdistaa liisteri- tai liima roiskeet välittömästi pois kostealla rätillä.  
HUOM! Boordi kuivuu suhteellisen nopeasti liimastaan, joten asenna boordi joutuisasti äläkä ns. vetytä tuotetta liian kauan, se ei ole tarpeen  , eikä suotavaakaan.
Paperiboordit 
Paperiset reunanauhat voidaan kiinnittää sileän paperitapetin päälle käyttämällä paperitapeteille tarkoitettua liisteriä tai  boordiliimaa.  Maalatuille pinnoille ja vinyylillä päällystettyjen tapettien päälle laitettaessa käytetään boordiliimaa. 
Kuituboordit 
Kuituboordit voidaan kiinnittää sileiden paperi- tai kuitutapetin päälle käyttämällä kuitutapeteille tarkoitettua liisteriä tai boordiliimaa.  Maalatuille pinnoille ja vinyylillä päällystettyjen tapettien päälle laitettaessa käytetään boordiliimaa.  

Vinyyliboordit 
Vinyyliboordit voidaan kiinnittää sileiden paperi- tai kuitutapetin päälle käyttämällä vinyylitapeteille tarkoitettua liisteriä tai boordiliimaa.  Maalatuille pinnoille ja vinyylillä päällystettyjen tapettien päälle laitettaessa käytetään boordiliimaa. 
Esiliisteröidyt boordit 
Paperi – ja kuitutapettien päälle kiinnittäessä voidaan tuote kiinnittää kostuttamalla se vedessä. 

Maalatuille pinnoille ja vinyylillä päällystettyjen tapettien päälle laitettaessa käytetään boordiliimaa. 
Tarraboordit 

Kiinnittyy omalla tarraliimallaan useimpiin materiaaleihin. mm. useimmat tapetti-, paperi-, puu-,lasi-, melamiini-,metalli-, muovimateriaalit. Voit korjata työtäsi välittömästi asennuksen yhteydessä, sillä liima tarraa ja kuivuu lopulliseen pitoonsa n. 24 h kuluessa.

